Marija Vukoviča

Marija Vukoviča (; dzimusi  Kninā, Horvātijā) ir Melnkalnes vieglatlēte, startē augstlēkšanas sacensībās. Viņa ir 2022. gada Eiropas čempionāta sudraba medaļas ieguvēja, 2010. gada pasaules junioru čempione, Melnkalnes rekordiste.

 Karjera 
2009. gada Eiropas čempionātā junioriem Novi Sadā izcīnīja sudraba medaļu, ar rezultātu 1,89 m labojot arī Melnkalnes rekordu pieaugušajiem. 2010. gadā Monktonā uzvarēja Pasaules čempionātā junioriem, sasniedzot rezultātu 1,91 m. Tā bija pirmā Melnkalnes medaļa vēsturē pasaules līmeņa vieglatlētikas sacensībās. Tajā pašā gadā pirmo reizi startēja Eiropas čempionātā pieaugušajiem, kvalifikācijā ieņēma 21. vietu un finālsacensībām nekvalificējās.

2011. gadā pirmo reizi uzvarēja Eiropas mazo valstu spēlēs. Kopumā šajās sacensībās uzvarējusi piecas reizes. 2011. gada Pasaules čempionātā Tegu, kas Vukovičai bija debija, ieņēma 28. vietu.

2021. gada jūnijā Smederevā uzvarēja Balkānu čempionātā un pārvarēja 1,97 metrus, kārtējo reizi sasniedzot Melnkalnes rekordu.  Tokijā, pārvarot latiņu 1,96 metru augstumā, ieguva 9. vietu. Melnkalnes Olimpiskā komiteja Vukoviču atzina par 2021. gada Melnkalnes gada labāko sportistu (vienota balva vīriešiem un sievietēm).

2022. gadā uzvarēja Vidusjūras spēlēs, kas norisinājās Orānā. 2022. gada Eiropas čempionātā Minhenē ar rezultātu 1,95 m izcīnīja sudraba medaļu, piekāpjoties tikai ukrainietei Jaroslavai Mahučihai. Tā bija Melnkalnes pirmā medaļa Eiropas vieglatētikas čempionāta vēsturē. 2022. gadā Vukoviča vēlreiz saņēma Melnkalnes gada sportista balvu.

 Sasniegumi 
2007Pasaules čempionāts jauniešiem26.1,65 m2008Pasaules čempionāts junioriem18.1,78 m2009Pasaules čempionāts jauniešiem9.1,75 mEiropas čempionāts junioriem2.1,89 m2010Pasaules čempionāts junioriem1.1,91 mEiropas čempionāts21.1,87 m2011Eiropas čempionāts junioriem8.1,81 mPasaules čempionāts28.1,80 m2015Eiropas čempionāts telpās20.1,77 mUniversiāde4.1,80 m2016Eiropas čempionāts18.1,85 m2017Eiropas čempionāts telpās17.1,86 mPasaules čempionāts21.1,85 mUniversiāde4.1,88 m2018Eiropas čempionāts18.1,81 m2019Eiropas čempionāts telpās13.1,89 mPasaules čempionāts18.1,85 m2021Eiropas čempionāts telpās7.1,92 mOlimpiskās spēles9.1,96 m2022Pasaules čempionāts telpās4.1,95 mPasaules čempionāts14.1,90 mEiropas čempionāts2.1,95 m2023Eiropas čempionāts telpās10.1,87 mPasaules čempionāts25.1,85 m

 Atsauces 

 Ārējās saites 

Kategorija:1992. gadā dzimušie
Kategorija:Šibenikas-Kninas župānijā dzimušie
Kategorija:Melnkalnes vieglatlētes
Kategorija:Augstlēcēji
Kategorija:2020. gada vasaras olimpisko spēļu dalībnieki